**Ministru kabineta noteikumu projekta „Grozījumi Ministru kabineta 2011.gada 21.jūnija noteikumos Nr.453 „Noteikumi par augļu un dārzeņu ražotāju organizāciju atzīšanu, to darbības nosacījumiem un kontroli, kā arī kārtību, kādā piešķir, administrē un uzrauga Eiropas Savienības atbalstu augļu un dārzeņu ražotāju organizācijām””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots atbilstoši Lauksaimniecības un lauku attīstības likuma 5.panta ceturtajai un septītajai daļai un 9.panta trešajai daļai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 7.augustā Krievijas Federācijas valdība uz vienu gadu noteica importa aizliegumu noteiktiem lauksaimniecības un pārtikas produktiem, tostarp augļiem un dārzeņiem, kuru izcelsmes vieta ir Eiropas Savienība (turpmāk – ES). Krievija bija stratēģisks ES tirdzniecības partneris, turklāt augļi un dārzeņi veidoja lielu daļu no visiem uz Krieviju eksportētajiem lauksaimniecības produktiem. Tādēļ importa aizliegums strauji radīja nestabilu situāciju gan augļu un dārzeņu tirgū, gan augļu un dārzeņu ražotājiem, jo, zūdot eksporta iespējai uz Krieviju, tiem izveidojās liekās produkcijas uzkrājumi, ES iekšējā tirgū palielinājās produkcijas piedāvājums, līdz ar to pazeminoties produktu tirgus cenām. Tas savukārt apdraud ražotāju finansiālo stabilitāti un pat turpmāku saimniekošanu. Latvija nav starp lielākajiem augļu un dārzeņu ražotājiem un eksportētājiem, taču Latvijas mērogā šī nozare ir būtiska. Tādēļ Krievijas sankciju dēļ Latvijas augļu un dārzeņu ražotāji cieš būtiskus zaudējumus tieši tirgus piedāvājuma straujā pieauguma un citu valstu produkcijas importa būtiskas palielināšanās ietekmē. Pēc nozares pārstāvju sniegtās informācijas, jau divu nedēļu laikā pēc Krievijas piemērotajām sankcijām 2014.gadā straujās pieprasījuma samazināšanās dēļ abu Latvijas ražotāju organizāciju (turpmāk – RO) zaudējumi bija sasnieguši 180 tūkst. EUR. Lai stabilizētu cenas un kopējo situāciju tirgū, Eiropas Komisija (turpmāk – EK) 2014.gada 29.septembrī publicēja Komisijas 2014.gada 29.septembra Deleģēto Regulu (ES) Nr.1031/2014, ar ko nosaka turpmākus pagaidu ārkārtas atbalsta pasākumus konkrētu augļu un dārzeņu ražotājiem (turpmāk – Regula Nr.1031/2014). Regula Nr.1031/2014 paredzēja piešķirt finansiālo palīdzību tādiem tirgus pasākumiem kā augļu un dārzeņu produktu izņemšana no tirgus bezmaksas izplatīšanai un izplatīšanai citiem galamērķiem, ražas novākšana priekšlaikus vai tās nenovākšana, un šie pasākumi tika īstenoti laikposmā no 2014.gada 30.septembra līdz 31.decembrim. Katrai dalībvalstij, pamatojoties uz Regulas Nr.1031/2014 3.panta nosacījumu, tai noteiktais augļu un dārzeņu daudzums ir jāsadala starp ražotāju organizācijām un ražotājiem, kas nav ražotāju organizāciju biedri.Latvijai saskaņā ar Regulu Nr.1031/2014 kopējais piešķirtais apjoms pasākumu īstenošanai bija 3000 tonnu, tomēr, ņemot vērā nelabvēlīgo tirgus situāciju, Lauku atbalsta dienests saņēma pieteikumus par 36 782,61 tonnām. Kopējais izmaksātais atbalsts individuālajiem augļu un dārzeņu ražotājiem un RO bija 148,3 tūkst. *euro*. Krievijas Federācija 2015.gada jūnijā paziņoja, ka tā pagarina embargo ES lauksaimniecības produktiem līdz 2016.gada 5.augustam, tāpēc EK nāca klajā ar Komisijas deleģēto regulu Nr.2015/1369, ar kuru grozā Deleģēto regulu (ES) Nr.1031/2014, ar ko nosaka turpmākus pagaidu ārkārtas atbalsta pasākumus konkrētu augļu un dārzeņu ražotājiem (turpmāk – Regula Nr.2015/1369). Regulā Nr.2015/1369, ņemot vērā vēsturisko uz Krieviju eksportētos augļu un dārzeņu apjomu, ir noteikts jauns apjoms ārkārtas pasākumu īstenošanai laikposmā no 2015.gada 8.augusta līdz 2016.gada 30.jūnijam. Latvijai pasākumu īstenošanai kopumā ir piešķirtas 500 tonnas āboliem un bumbieriem, 1250 tonnas tomātiem, burkāniem, paprikai un gurķiem, kā arī papildus 3000 tonnas dažādiem augļiem un dārzeņiem – tomātiem, burkāniem, galviņkāpostiem, ziedkāpostiem, gurķiem, āboliem, bumbieriem, ogām). Saskaņā ar Regulas Nr.1031/2014 3.pantu arī šis daudzums dalībvalstij ir jāsadala starp RO un individuālajiem ražotājiem, kas nav RO biedri.Tā kā Regulā Nr.1031/2014 noteiktais atbalsts ir paredzēts, lai novērstu nopietnus traucējumu draudus tirgū, Latvija savus aprēķinus pamatoja ar situāciju uz tirgu orientētās saimniecībās (t.i., dārzeņu ražošanas saimniecībās, kurās dārzeņi tiek ražoti vismaz vienā hektārā, un uz tirgu orientētās augļkopības saimniecībās).Ievērojot augļu un dārzeņu platību, kas ir pieteikta vienotajam platību maksājumam 2015.gadā, kā arī biedrības „Latvijas Dārznieks” un „Latvijas Augļkopju Asociācija” sniegto informāciju par dārzeņu, augļu un ogu vidējo ražību, noteikumu projektā „Grozījumi Ministru kabineta 2011.gada 21.jūnija noteikumos Nr.453 „Noteikumi par augļu un dārzeņu ražotāju organizāciju atzīšanu, to darbības nosacījumiem un kontroli, kā arī kārtību, kādā piešķir, administrē un uzrauga Eiropas Savienības atbalstu augļu un dārzeņu ražotāju organizācijām”” (turpmāk – noteikumu projekts) ir noteikts apjoma sadalījums RO un individuālajiem ražotājiem ārkārtas pasākumu īstenošanai. Lai mazināti administratīvo slogu un atbalstu ārkārtas pasākumiem augļu un dārzeņu nozarē novirzītu tikai uz saimniecībām, kas orientētas uz tirgu, noteikumu projektā paredzēta minimālā platība, ko būs iespēja pieteikt atbalstam.Tā kā Lauku atbalsta dienestam pirms pasākumu īstenošanas ir jāveic attiecīgas pārbaudes, kurās ir jāpieaicina arī Valsts Augu aizsardzības dienesta un Pārtikas veterinārā dienesta pārstāvji, noteikumu projekts nosaka termiņu, kurā atbalsta pretendentam par pasākumu īstenošanu jāpaziņo Lauku atbalsta dienestam.  |
| 3. | Projekta izstrādē iesaistītās institūcijas | Lauku atbalsta dienests, biedrības „Latvijas Dārznieks” un „Latvijas Augļkopju Asociācija”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz augļu un dārzeņu ražotājiem un šo ražotāju dibinātām ražotāju organizācijām.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums dod tiesības augļu un dārzeņu ražotājiem saņemt atbalstu par ārkārtas atbalsta pasākumu īstenošanu attiecībā uz viņu saražotu produkciju. Šo pasākumu īstenošana Eiropas līmenī var sekmēt cenu stabilizēšanos katrā atsevišķā dalībvalstī.Noteikumu projekta tiesiskais regulējums radīs papildu administratīvo slogu ražotājiem, kas īstenos pagaidu ārkārtas atbalsta pasākumus augļu un dārzeņu sektorā, jo būs nepieciešams aizpildīt un iesniegt iesniegumu veidlapas un citus dokumentus. Tomēr pašlaik ir grūti novērtēt ietekmes apmēru, jo nav zināms, cik plaši Latvijas ražotāji izmantos minēto atbalstu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.** | Turpmākie trīs gadi (*euro*) |
| **2016.** | **2017.** | **2018.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 250 000 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 250 000 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 250 000 | 0 | 0 |
| 2.1. valsts pamatbudžets | 0 | 0 | 250 000 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 |  | 0 |  |  |
| 3.1. valsts pamatbudžets | 0 |  | 0 |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  | 0 |  |  |
| 5.1. valsts pamatbudžets |  | 0 |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Tā kā ar Komisijas 2015.gada 7.augusta Deleģēto regulu (ES) 2015/1369, ar kuru groza Deleģēto regulu (ES) Nr. 1031/2014, ar ko nosaka turpmākus pagaidu ārkārtas atbalsta pasākumus konkrētu augļu un dārzeņu ražotājiem, (turpmāk Regula Nr.2015/1369) Latvijai atbalstu ir atļauts piemērot kopumā 4750 tonnām augļu un dārzeņu, pasākumu īstenošanai no ES budžeta būs nepieciešami aptuveni 250 tūkst. *eiro.* Līdzfinansējums no Latvijas budžeta ārkārtas pasākumu īstenošanai nav nepieciešams. Saskaņā ar nozares NVO sniegto informāciju ražotāji ārkārtas atbalstu augļu un dārzeņu nozarē varētu sākt izmantot rudens mēnešos, tāpēc atbalsta izmaksa varētu notikt tikai 2016.gadā. Lauku atbalsta dienests veiks maksājumus tikai pēc tam, kad būs saņemti visi pieteikumi. Patlaban ir grūti paredzēt finansējuma apmēru, jo tas būs atkarīgs no saņemto pieteikumu skaita. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | ES finansiālās palīdzības kopējais budžets ir 191 milj. *euro*, bet katrai dalībvalstij ir noteikts daudzums, par kuru var pretendēt uz ārkārtas atbalstu. Regula Nr.1031/2014 paredz, ka ES finansiālā palīdzība saistībā ar produktiem, kas tika izņemti no tirgus bezmaksas izplatīšanai, tiks izmaksāta saskaņā ar Regulas Nr. 543/2011 XI pielikumu un Regulas Nr.1031/2014 I pielikumu (100% apjomā). ES finansiālā palīdzība par priekšlaikus novāktiem vai nenovāktiem produktiem ražotāju organizāciju biedriem sasniegs 75% no likmes izplatīšanai citiem galamērķiem (pārējie 25% ir jāsedz ražotāju organizācijai), savukārt ražotājiem, kas nav ražotāju organizācijas biedri, – 50% no likmes izplatīšanai citiem galamērķiem. Valsts finansējums šajā gadījumā nav jāparedz.ES atbalsts 100% apmērā ārkārtas pasākumu īstenošanai ir vienreizējs atbalsts saskaņā ar Regulu Nr.2015/1369 un nav saistīts ar Zemkopības ministrijas budžetā jau ieplānotajiem finanšu līdzekļiem augļu un dārzeņu ražotāju grupām un ražotāju organizācijām.Atbalsts ārkārtas pasākumu īstenošanai tiks izmaksāts no Zemkopības ministrijas budžeta apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)”.Pēc noteikumu projekta apstiprināšanas Zemkopības ministrija normatīvajos aktos noteiktajā kārtībā finansējumu pieprasīs no 74.resora „Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  |

*Anotācijas IV sadaļa – Projekts šo jomu neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr.1031/2014 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.1031/2014.Regula Nr.2015/1369. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1031/2014 4.panta 3.un 5.punkts, kā arī 5.panta 1.punkts | 1.punkts | Ieviestas pilnībā. | Neparedz stingrākas prasības. |
| Regulas Nr.1031/2014 3.pants | 2.punkts | Ieviestas pilnībā. | Neparedz stingrākas prasības. |
| Regulas Nr.2015/1369 1.panta 1.punkts | 3.punkts | Ieviestas pilnībā. | Neparedz stingrākas prasības. |
| Regulas Nr.1031/2014 4.panta 3.un 5.punkts, kā arī 5.panta 1.punkts | 5.punkts | Ieviestas pilnībā. | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

*Anotācijas VI.sadaļa – projekts šo jomu neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests, Pārtikas un veterinārais dienests un Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

 Zemkopības ministrs J.Dūklavs

04.09.2015. 10:52

1976

J.Krainis

Janis.Krainis@zm.gov.lv